Pols Tomass Andersons

Pols Tomass Andersons (; dzimis ) ir amerikāņu kinorežisors. 1993. gadā viņš sarakstīja un režisēja īsfilmu "Kafija un cigaretes" (Cigarettes & Coffee). Sandensas institūta absolvents, savu pirmo pilnmetrāžas filmu Hard Eight viņš režisēja 1996. gadā.

Andersons saņēma pozitīvas kritiķu atsauksmes un finansiālus panākumus ar filmu "Naktis bugi stilā" (1997), kurā stāstīts par 1970. un 1980. gadu porno zelta ēru. Viņa trešās filmas "Magnolija" (1999) darbība norisinās vienā dienā Sanfernando ielejā, sekojot vairākiem savstarpēji nesaistītiem personāžiem to laimes meklējumos. Filma neskatoties uz sliktajiem ienākumiem saņēma ļoti pozitīvas atsauksmes. Andersona ceturtā filma "Mīlas skurbulis" (2002) arī pārsvarā saņēma pozitīvas atsauksmes.

Andersona piektā filma "Plūdīs asinis" (2007) ir stāsts par laiku posmu no 19. līdz 20. gadsimtam. Filmas sižets seko kādam naftas ieguvējam, kas mēģina gūt ienākumus izmantojot Dienvidkalifornijas naftas bumu. Pēc piecu gadu pārtraukuma izlaistā filma saņēma daudz pozitīvas kritiķu atsauksmes. Andersona sestajai filmai "Pavēlnieks" (2012) jau pirms pirmizrādes prognozēja kritiķu labvēlību, ko tā arī saņēma. Viņa septītā filma "Iedzimtais netikums" (2014) veidota pēc Tomasa Pinčona tāda paša nosaukuma romāna motīviem. Filma saņēma dažādas kritiķu atsauksmes. 2015. gadā izdotā dokumentālā filma Junun ir par tāda paša nosaukuma albuma veidošanu. Andersona nākamās divas filmas "Neredzamais pavediens" (2017) un "Lakricas pica" (2021) nominēja Amerikas Kinoakadēmijas balvai kategorijā "Labākā filma". Viņa desmitā filma "Cīņa pēc cīņas" izdota 2025. gadā.

Līdz 2018. gadam Andersonu nominējuši astoņām Amerikas Kinoakadēmijas balvām, bet viņa veidotās filmas kopsummā saņēmušas divdesmit piecas Kinoakadēmijas nominācijas, no kurām trīs ir iegūtas par aktierspēli un filmas veidošanu. Vairāki kritiķi nosaukuši filmu "Plūdīs asinis" par labāko 2000. gadu filmu.

 Filmogrāfija 
GadsNosaukumsRežisorsScenāristsProducents1996Hard Eight1997"Naktis bugi stilā" (Boogie Nights)1999"Magnolija" (Magnolia)2002"Mīlas skurbulis" (Punch-Drunk Love)2007"Plūdīs asinis" (There Will Be Blood)2012"Pavēlnieks" (The Master)2014"Iedzimtais netikums" (Inherent Vice)2017"Neredzamais pavediens" (Phantom Thread)2021"Lakricas pica" (Licorice Pizza)2025"Cīņa pēc cīņas" (One Battle After Another)

 Atsauces 

 Ārējās saites 

Kategorija:1970. gadā dzimušie
Kategorija:Amerikāņu kinorežisori
Kategorija:ASV kinoproducenti
Kategorija:ASV scenāristi
Kategorija:Losandželosā dzimušie